חשיבההינה פעילות מוחית העוסקת בקלט, עיבוד וארגון של מידע, הן הנקלט מחוץ למוח ומגיע אלינו באמצעות החושים והן במידע הנשלף מתוכנו - מהזיכרון וממאגר החוויות שלנו. החשיבה שלנו מתעצבת ונערכת מחדש בעזרת נתונים חדשים ותהליכים שונים היוצרים עמדות חשיבה שונות ומגוונות.החשיבה בעיקרה נעשית באמצעות רעיונות, סמלים והופעות מנטליות, ותוצאותיה הן עמדות, רגשות, דעות ואמונות.
מחקרים העוסקים בקשר שבין צורות חשיבה לפעילות מוחית, מראים שני הבדלים עיקריים: בתוך קבוצות אוכלוסייה מגוונות, ישנה קבוצה המפעילה יותר צד אחד של המוח ביתר שאת על פני צידו השני של המוח, האוכלוסיה הנוטה להפעלת הצד השמאלי של המוח מאופיינת בחשיבה שכלתנית, הגיונית, הנוקטת בגישה סדרתית של צעד-אחר-צעד לפתרון בעיות. האוכלוסיה הנוטה להפעלת הצד הימני של המוח מאופיינת בגישה ריגשית, אינטואיטיבית וויזואלית המאפשרת הגדרת בעיות ופתרונן בדרך אינטואיטיבית בין ההגדרה ועד לפתרון.
עיון במודל ששת כובעי החשיבה של דה בונו מלמד כי, האפשרויות הגלומות בחלוקה הצורנית של החשיבה מאפשר התבוננות על מקור החשיבה מאפשרויות נוספות.
המודל של דה בונו מציג למעשה את תרבות החשיבה המודרנית כפסיפס אפשרויות המונח לפנינו כאשר כל גוון בפסיפס הזה מאפשר נקודת מבט שונה על אותו מצב, הערכתו, זיהוי הבעיה, הגדרתה וגישת פתרון לבעיה.
לפישוט תהליך החשיבה באמצעות "כובעי חשיבה" יתרונות ממשיים בבואנו להעריך את האופן והצורה בה אנו חושבים ורגילים לחשוב.
כך שהאדם החושב, ישתמש במספר צורות חשיבה בכל רגע נתון במקום להפעיל צורת חשיבה אחת.
ככל שהאדם משתמש במקביל במספר צורות חשיבה גדול יותר, כך הוא תורם לעצמו בפיתוח החשיבה ומגביה את הפרספקטיבה שלו למצב בו הוא רואה את הבעיה בכללותה על כל פרטיה ומסוגל להציב פתרון אלגוריתמי שורשי.
תרבות חשיבה רב- צורנית חוסכת בזמן רב ובאנרגיית התלבטויות רבה, הטמעת משמעת החשיבה הרב-צורנית כסגנון חשיבה חדש הפכה בשנים האחרונות לחלק מן התרבות האנושית, אמנם התרגלות אליה מלווה בהתחלה באי נוחות מחשבתית אך זו נעלמת מיד כשהיא הופכת להרגל. מהירות החיים לפתע עולה בקו ישר עם מהירות החשיבה וההספק שלנו גדל.
הכובע הצהוב –תועלתיות, מה ייצא לנו מזה, ניהול החישובים, צורת חשיבה המודדת יתרונות מול חסרונות ואשר באה להכריע מתוך שיקולים כדאיים, חיפוש ההיגיון שמאחורי הרעיון.
הכובע הכחול –המורה והמנחה, צורת חשיבה מתכללת, אוספת מידע ומתעלת אותו לערוצים הנכונים ומתאימה אותו לאנשים הנכונים לביצוע. כושר איסוף מידע ניתוח והסקת מסקנות.